Jézusunk, lelkek örök pásztora,
tekint irgalmas szemmel szeretett nyájadra!
Urunk, mint árvák sírunk előtted!
Kérünk téged, a Boldogságos Szűzanya
a Magyarok Nagyasszonya közbenjárására,
adj nekünk papi és szerzetesi hivatásokat!
Jézusunk adj nekünk a te szíved szerinti
papi és szerzetei hivatásokat.

Jézusom, lelkek isteni Pásztora, ki apostolaidat
meghívtad és a lelkek halászaivá tetted őket:
vond magadhoz a buzgó és nemes ifjú lelkeket is,
hogy tanítványaiddá és segítőiddé váljanak.
Add, hogy érezzék a világ üdvözítése utáni szomjadat,
amiért folyton megújítod papjaidnak keze által 
áldozatodat oltárainkon. Add, hogy minél többen
kövessék hívő szavadat, folytassák művedet a földön,
építsék Titokzatos Testedet, az egyházat. Add, hogy
Egyházad a föld sója és a világ világossága legyen. Ámen.

Istenünk, irgalmasság Atyja, egyszülött Fiad a keresztfán függve
Anyját, a Boldogságos Szűz Máriát a mi Anyánkká is tette.
Add, kérünk, hogy a szűzanya szerető közbenjárására Egyházad
napról napra termékenyebb legyen, szent utódoknak örvendjen,
és a népek minden családját anyai keblére ölelje.
A mi Urunk, Jézus Krisztus, a te Fiad által, aki veled él és uralkodik
a szentlélekkel egységben, Isten mindörökkön örökké. Ámen.